Voni's Cottage | LekkeSlaap
Voni's Cottage bied gerieflike verblyf in die klein dorpie Vredendal langs die Kaapse Weskus. Dit bestaan uit 2 ruim, losstaande eenhede, Voni's Cottage en Eenheid B.
Voni's Cottage het 'n privaat ingang en bied slaapplek aan 2 gaste. Geen kinders onder 12 jaar word toegelaat nie. Dit beskik oor 'n ruim slaapkamer met 'n goed toegeruste kombuis-area en 'n en suite-badkamer. Die kamer het 2 enkelbeddens met nuwe Cloud 9-matrasse, vars gehaltelinne en handdoeke.
Die kombuis-area is toegerus met 'n groot yskas-vrieskas, mikrogolf, ketel, broodrooster en eetgerei. Koffie, tee, suiker, melk en vars tuisgemaakte beskuit word voorsien.
Daar is ook gratis WiFi, 'n nuwe platskerm-TV met volledige DStv, lugversorging, 'n plafonwaaier, haardroër en kaste met oorgenoeg pakruimte.
Eenheid B het 'n privaat ingang en bied slaapplek vir 2 gaste (geen kinders onder 12). Dit beskik oor 'n ruim oopplan-TV- kamer met 'n volledig toegeruste kombuis. Daar is gratis WiFi, DStv, lugversorging, 'n plafonwaaier, etenstafel met 2 stoele en gerieflike rusbanke. Die kombuis is toegerus met 'n groot yskas-vrieskas, induksie stoofplaat, mikrogolfoond, ketel en 'n broodrooster, asook al die nodige eetgerei. Die slaapkamer bied 'n dubbelbed, 'n plafonwaaier, 'n hangkas en 'n ruim en suite-badkamer met 'n stort. Alle linne en handdoeke word voorsien.
Voni's bied 'n al fresco-leefstyl met eetplek buite in die pragtige kruie- en vetplanttuin. Ander geriewe op die perseel sluit 'n braai-area, swembad en parkeerplek op die perseel in.
Dit is ook 'n klipgooi (500 m) vanaf Vredendal Parkrun wat elke Saterdagoggend aangebied word.
Ander besienswaardighede naby ons sluit die Kaapse Blomroete, Cape Rock Wines, Strandfontein se strand en Weskus Nasionale Park in. Kom besoek gerus Voni's Cottage waar gaste vriende word. Hier sal jy so tuis soos by jou eie huis voel.